CELEX: 31974R2380
Language: sl
Date: 1974-09-17 00:00:00
Title: Uredba Sveta (EGS)št. 2380/74 z dne 17. septembra 1974 o sprejemu pravil za razširjanje informacij v zvezi z raziskovalnimi programi za Evropsko gospodarsko skupnost

Pomembno pravno obvestilo

|

31974R2380

Uradni list L 255 , 20/09/1974 str. 0001 - 0003 grška posebna izdaja: poglavje 16 zvezek 1 str. 0007  španska posebna izdaja: poglavje 16 zvezek 1 str. 0038  portugalska posebna izdaja poglavje 16 zvezek 1 str. 0038 

		Uredba Sveta (EGS)št. 2380/74z dne 17. septembra 1974o sprejemu pravil za razširjanje informacij v zvezi z raziskovalnimi programi za Evropsko gospodarsko skupnostSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,ob upoštevanju predloga Komisije,ob upoštevanju mnenja Evropskega parlamenta,ker je Svet v pomoč doseganju ciljev, naštetih v členih 2 in 3 Pogodbe, skladno s pogoji iz člena 235 Pogodbe 14. maja 1973 in 18. junija 1973 sprejel raziskovalne programe za Evropsko skupnost;ker si Svet pridržuje pravico do kasnejše določitve pravil za razširjanje informacij, ki bodo rezultat izvajanja teh programov;ker je zato treba ta pravila določiti;ker Pogodba o ustanovitvi Evropske gospodarske skupnosti ne ureja za to potrebnih pooblastil,SPREJEL NASLEDNJO UREDBO:Člen 1Ta uredba velja za informacije in izume, primerne ali neprimerne za patentiranje, ki so rezultat izvajanja raziskovalnih programov za Evropsko gospodarsko skupnost, sprejetih z naslednjimi sklepi:(a) Sklep Sveta št. 73/125/EGS [1] z dne 14. maja 1973 o sprejemu raziskovalnega programa na področju standardov in referenčnih snovi (certificirane referenčne snovi);(b) Sklep Sveta št. 73/126/EGS [2] z dne 14. maja 1973 o sprejemu raziskovalnega programa varstva okolja;(c) Sklep Sveta št. 73/127/EGS [3] z dne 14. maja 1973 o sprejemu raziskovalnega programa na področju daljinskega odkrivanja zemeljskih bogastev;(d) Sklep Sveta št. 73/174/EGS [4] z dne 18.junija 1973 o sprejemu raziskovalnega programa varstva okolja (neposredna dejavnost);(e) Sklep Sveta št. 73/175/EGS [5] z dne 18. junija 1973 o sprejemu raziskovalnega programa na področju standardov in referenčnih snovi (certificirane referenčne snovi);(f) Sklep Sveta št. 73/176/EGS [6] z dne 18. junija 1973 o sprejemu raziskovalnega programa o novih tehnologijah (uporabi sončne energije in recikliranju surovin);(g) Sklep Sveta št. 73/179/EGS [7] z dne 18. junija 1973 o sprejemu raziskovalnega programa na področju referenčnih snovi in metod (Urad Skupnosti za reference);(h) Sklep Sveta št. 73/180/EGS [8] z dne 18.junija 1973 o sprejemu raziskovalnega programa za varstvo okolja (posredna dejavnost).Člen 2Informacije in izumi, navedeni v členu 1, so last Skupnosti.Če je to primerno, Komisija v imenu Skupnosti zagotovi varstvo teh izumov.Člen 3Pravila, ki določajo lastništvo v zvezi z izumi, primernimi ali neprimernimi za patentiranje, ki so rezultat raziskav ali po pogodbi opravljenega dela, se opredelijo v posameznih pogodbah.Če ti izumi pripadajo pogodbeniku, pridobi Skupnost brezplačno pravico do njihove uporabe za svoje potrebe.Od pogodbenika se zahteva, da izume, ki mu pripadajo, uporablja ali jih da v uporabo pod pogoji, ki se ujemajo z interesi Skupnosti, ter v roku, ki se določi v pogodbi.Komisija ima pravico podeljevati podlicence skladno s pogoji, določenimi v členih 6 in 7, če pogodbenik ne izpolnjuje svoje obveznosti glede uporabe ali dajanja v uporabo teh izumov, ne da bi za to imel utemeljen razlog.Člen 4Komisija informacije, navedene v členu 1, čim hitreje posreduje državam članicam ter osebam in podjetjem, ki na ozemlju neke države članice opravljajo raziskovalno ali proizvodno dejavnost, ki upravičuje dostop do teh informacij. Komisija lahko sporočanje teh informacij pogojuje s tem, da ostanejo zaupne in se jih ne prenese tretjim osebam.Člen 5Informacije, ki se jih ne da uporabiti v gospodarske namene in katerih narava ne upravičuje njihovega omejevanja na države članice niti na osebe in podjetja, navedena v členu 4, Komisija objavi.Člen 6Države članice imajo pravico, da si od Komisije pridobijo licenco v zvezi z izumi, primernimi ali neprimernimi za patentiranje, ki pripadajo Skupnosti. Isto velja za osebe in podjetja, ki na ozemlju neke države članice opravljajo raziskovalno ali proizvodno dejavnost, ki upravičuje podelitev take licence.Podelitev licence se lahko odkloni, če se prosilec ne obveže, da bo v Skupnosti proizvajal na učinkovit način.Komisija podeljuje podlicence pod enakimi pogoji, če jo četrti odstavek člena 3 za to pooblašča.Komisija podeljuje te licence ali podlicence pod pogoji, o katerih se dogovori s prejemniki licenc, ter zagotovi vse informacije, ki jih ima pravico zagotoviti in ki so potrebne za izkoriščanje licenc. Ti pogoji se nanašajo zlasti na primerno plačilo in, če je primerno, pravico prejemnika licence do podeljevanja podlicenc tretjim osebam ter na obvezo, da informacije obravnava kot poslovno skrivnost.Če se ne doseže sporazum o pogojih, navedenih v četrtem odstavku, lahko prejemniki licenc zadevo predložijo Sodišču Evropskih skupnosti, da se določijo ustrezni pogoji.Člen 7Komisija objavi ponudbe za podelitev neizključnih licenc na vse primerne načine.Če na te ponudbe ne dobi prijav za licence, jih Komisija objavi v Uradnem listu Evropskih skupnosti. Če v šestih mesecih po takšni objavi Komisija ne prejme nobene prijave, lahko največ za pet let ponudi in podeli izključna licence.Za podlicence, ki jih Komisija podeli skladno s četrtim odstavkom člena 3, veljajo enaki pogoji. Imetnik izključne podlicence pa ne more nasprotovati temu, da bi izum uporabljal njen imetnik, imetnik pa med veljavnostjo podlicence ne sme podeliti nobenih drugih licenc.Člen 8Informacije in izumi, s katerimi ima Komisija pravico razpolagati in za katere velja ta uredba, so skladno s pogoji člena 228 Pogodbe lahko predmet prenosa ali izmenjave v okviru sporazumov ali konvencij s tretjo državo ali mednarodno organizacijo.Člen 9Ob sklepanju potrebnih pogodb Komisija z vključitvijo ustreznih klavzul zagotovi skladnost s to uredbo.Člen 10Ta uredba začne veljati tretji dan po njeni objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 17. septembra 1974Za SvetPredsednikJ. Sauvagnargues[1] UL L 153, 9.6.1973.[2] UL L 153, 9.6.1973.[3] UL L 153, 9.6.1973.[4] UL L 189, 11.7.1973.[5] UL L 189, 11.7.1973.[6] UL L 189, 11.7.1973.[7] UL L 189, 11.7.1973.[8] UL L 189, 11.7.1973.--------------------------------------------------